## La Generalitat posa en marxa un centre de coordinació de voluntariat per a canalitzar les iniciatives solidàries de la ciutadania

*** El centre organitzarà les persones voluntàries en equips de treball, de manera ordenada i eficient, per a traslladar-les adequadament i amb total seguretat a les zones a on es necessita ajuda
* Es posarà en marxa a partir de les 7 del matí del dissabte 2 de novembre i estarà situat en el Museu Príncep Felip de València**

La Generalitat posa en marxa, a partir de les 7 del matí del dissabte 2 de novembre, el centre de coordinació de voluntariat, en col·laboració amb la Plataforma del Voluntariat de la Comunitat Valenciana, davant la gran quantitat de persones que estan oferint la seua ajuda per a col·laborar en les tasques de neteja i logística de les zones afectades per la DANA.

El centre s’activarà a partir de les 7 del matí i estarà situat en el Museu Príncep Felip de la Ciutat de les Arts i les Ciències de València, amb la finalitat de rebre totes les persones voluntàries, organitzar-les en equips de treball, de manera ordenada i eficient, i traslladar-les adequadament amb autobús i amb total seguretat a les zones a on es necessita ajuda, indicades pel Centre de Coordinació Operativa Integrat (Cecopi).

S’insta les persones que hi vagen a fer-ho de manera gradual durant el matí, amb la finalitat de poder gestionar l’organització i el trasllat de la manera més eficient possible i realitzar els desplaçaments de manera escalonada.

Així mateix, cal assenyalar la necessitat que acudisquen equipats tenint en compte les condicions en què es troben les zones a on es dirigixen.

La Generalitat també ha posat en marxa la web somsolidaritat.gva.es, a través de la qual també es pretén canalitzar l’oferiment del voluntariat en la zona afectada. A més d’esta pàgina web, es disposa de cinc números de telèfon amb els quals es pot vehicular la sol·licitud i l’enviament d’ajudes, via WhatsApp.

Es tracta dels números:

• Utiel: 659 28 97  26  
• Horta Sud: 682 17 72 49  
• Ribera: 619 97 50  59  
• Foia: 690 02 70 99  
• Castelló: 679 16 16 64

D’esta manera, es pretén canalitzar la solidaritat de la població al mateix temps que s’evita desplaçaments, especialment de vehicles particulars, que poden arribar a col·lapsar les vies d’accés i impedir el pas dels servicis d’emergències.

Fecha: 01/11/2024